

OPĆINA GRADEC

JAVNI POZIV FINANCIRANJA UDRUGA U 2024. GODINI IZ PRORAČUNA
OPĆINE GRADEC

-UPUTE ZA PRIJAVITELJE-



[1. JAVNI POZIV ZA FINANCIRANJE PROGRAMA I PROJEKATA UDRUGA NA PODRUČJU OPĆINE GRADEC ZA 2023. GODINU 3](#_Toc70594608)

[1.1. Opis problema čijem se rješenju želi doprinijeti ovim pozivom 3](#_Toc70594609)

[1.2. Ciljevi javnog poziva i područja za dodjelu sredstava 3](#_Toc70594610)

[1.3. Planirani iznosi i ukupna vrijednost javnog poziva 4](#_Toc70594611)

[2. FORMALNI UVJETI JAVNOG POZIVA 5](#_Toc70594612)

[2.1. Prihvatljivi prijavitelji: tko može podnijeti prijavu? 5](#_Toc70594613)

[2.2. Pravo prijave na javni poziv nemaju: 6](#_Toc70594614)

[2.3. Ovim javnim pozivom Općina neće financirati: 6](#_Toc70594615)

[2.4. Prihvatljivi partneri na projektu/programu 6](#_Toc70594616)

[2.5. Prihvatljive aktivnosti koji će se financirati ovim javnim pozivom 7](#_Toc70594617)

[2.6. Kakvi projekti/programi ne mogu ostvariti financijsku potporu putem ovog javnog poziva? 7](#_Toc70594618)

[2.7. Prihvatljivi troškovi koji će se financirati ovim javnim pozivom 8](#_Toc70594619)

[2.8. Pokrivanje dijela neizravnih troškova 8](#_Toc70594620)

[2.9. Neprihvatljivi troškovi koji se neće financirati ovim javnim pozivom 9](#_Toc70594621)

[2.10. Doznaka sredstava 9](#_Toc70594622)

[2.11. Zabrana dvostrukog financiranja 9](#_Toc70594623)

[3. KAKO SE PRIJAVITI? 10](#_Toc70594624)

[3.1. Sadržaj prijave (prijedlozi programa/projekta moraju biti u pisanoj formi i trebaju obavezno sadržavati): 10](#_Toc70594625)

[3.2. Gdje poslati prijavu? 11](#_Toc70594626)

[3.3. Rok za slanje prijave 11](#_Toc70594627)

[3.4. Kome se obratiti ukoliko imate pitanja? 11](#_Toc70594628)

[4. PROCJENA PRIJAVA I DONOŠENJE ODLUKE O DODJELI SREDSTAVA 11](#_Toc70594629)

[4.1. Provjera ispunjavanja formalnih uvjeta javnog poziva 12](#_Toc70594630)

[U postupku provjere ispunjavanja formalnih uvjeta poziva provjerava se: 12](#_Toc70594631)

[4.3. Praćenje provedbe odobrenih i financiranih projekata i programa i vrednovanje provedenog poziva 13](#_Toc70594632)

[5. POPIS DOKUMENTACIJE ZA JAVNI POZIV 14](#_Toc70594633)

# 1. JAVNI POZIV ZA FINANCIRANJE PROGRAMA I PROJEKATA UDRUGA NA PODRUČJU OPĆINE GRADEC ZA 2024. GODINU

## 1.1. Opis problema čijem se rješenju želi doprinijeti ovim pozivom

Civilni sektor u današnjem društvu zauzima sve veću ulogu u kreiranju javnih politika i doprinosu rješavanju važnih društvenih problema. Sukladno tome, na području općine Gradec kontinuirano se doprinosi razvoju civilnog društva u lokalnoj zajednici kroz potpore u provođenju projekata/programa koji su od interesa za opće dobro, a provode ih udruge.

Člankom 32. stavkom 4. Zakona o udrugama (Narodne novine 74/2014) određene su aktivnosti od interesa za opće dobro te se istima osobito smatraju „aktivnosti udruga koje pridonose zaštiti i promicanju prava osoba s invaliditetom i djece s teškoćama u razvoju, starijih i nemoćnih, promicanju vrijednosti Domovinskog rata, zaštiti, brizi i izobrazbi djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture, promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti okoliša i prirode, zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cijelo životnog učenja, kulture i umjetnosti, tehničke i informatičke kulture, sporta, dobrovoljnog vatrogastva, traganja i spašavanja te druge aktivnosti koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro”.

Člankom 2. stavkom 2. Odluke o kriterijima, mjerilima i načinu financiranja javnih potreba sredstvima iz Proračuna Općine Gradec (Glasnik Zagrebačke županije 17/16, dalje: Odluka) određeno je da programi, projekti, aktivnosti i manifestacije mogu bitisportske, kulturne, zabavne, socijalne, humanitarne, gastronomske i ostale, a sve u cilju podizanja razine kvalitete življenja u zajednici kroz poticanje aktivnog građanstva i korištenje lokalnih potencijala.

Postupak financiranja projekata/programa udruga provodi se u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ("Narodne novine" br. 26/15).

## 1.2. Ciljevi javnog poziva i područja za dodjelu sredstava

Osnovni cilj Javnog poziva za financiranje programa i projekata od interesa za opće dobro Općine Općine Gradec iz područja kulture, sporta, socijalne skrbi, humanitarne djelatnosti, ostalih društvenih-socijalnih djelatnosti, zabavne i gastronomske djelatnosti koje provode udruge u 2023. godini (u daljnjem tekstu: Javni poziv ) je osnaživanje sektora civilnog društva za provođenje projekata i programa koji su od osobitog interesa za opće/javno dobro u Općini Gradec.

Specifični ciljevi ovog Javnog poziva odnose se na:

1. Osnaživanje kapaciteta organizacija civilnog društva za provođenje projekata/programa koji doprinose kvaliteti života stanovnika Općine Gradec;

2. Potpora inovativnim projektima/programima koji aktivno doprinose rješavanju problema u lokalnoj zajednici;

3. Osnaživanje kulturno-umjetničkog amaterizma kroz glazbenu, likovnu, književnu, plesnu, dramsku i ostale vrste umjetnosti kojim aktivnostima se potiče uključivanje većeg broja stanovništva u obogaćivanje kulturne ponude Općine, pogotovo uz obilježavanje prigodnih datuma;

4. Poticanje razvoja i podizanja kulturne ponude Općine prezentacijom različitih vrsta kulturno- umjetničkog stvaralaštva, posebno usmjerenih prema mladima;

5. Poticanje i afirmacija sporta i rekreacije, posebno uključivanje djece i mladih u sportske aktivnosti, organizacija određenih programa u području sporta, sudjelovanje na općinskim manifestacijama, sportsko-rekreacijske aktivnosti, rad s djecom

6. Poticanje i sustavni razvoj sporta na području Općine Gradec, aktivnim i kontinuiranim djelovanjem sportskih udruga i društava te njihovim sudjelovanjem na lokalnim, područnim, nacionalnim i međunarodnim natjecanjima, ligama, kupovima i smotrama

7. Poticanje i afirmacija aktivnosti u gospodarstvu i zaštiti okoliša, lovstvu te poljoprivredi, posebice vezanih uz organizaciju određenih programa, sudjelovanje na općinskim manifestacijama i sl.

8. Unapređenje zdravlja i prevencija;

9. Zaštita i promicanje prava starijih i nemoćnih osoba;

10. Zaštita i promicanje prava osoba s invaliditetom i djece s teškoćama u razvoju.

Prioriteti za dodjelu sredstava:

- da se programi/projekti realiziraju na području općine Gradec,

- da su jasni, cjeloviti i provedivi u planiranom razdoblju,

- kvaliteta dosadašnjeg rada, ugleda, uspjesi i iskustvo u provođenju programa predlagatelja,

- poticanje izvornosti, kreativnosti i inovativnosti,

- osmišljen plan djelovanja prema ciljnim skupinama, a posebno prema djeci i mladima kroz njihove provedbe projekta/programa

- za promicanje kulture i kulturne baštine, sporta, ekologije, razvoj i poticanje zaštite okoliša, i razvoj poljoprivrede.

- projekti i programi koji imaju osigurane ili predviđene i druge izvore financiranja,

- projekti i programi koji u organizaciji i provedbi aktivnosti uključuju veći broj građana, pogotovo mladih,

- projekti i programi koji su usmjereni na veći broj građana ili na veće ciljane skupine,

- projekti ostvareni u suradnji sa partnerima (udrugama, institucijama, organizacijama i dr.).

## 1.3. Planirani iznosi i ukupna vrijednost javnog poziva

Ukupna raspoloživa sredstva za financiranje projekata i programa udruga na području općine Gradec osigurana su u proračunu Općine Gradec za 2024. godinu, u iznosu od 60.000,00 €.

1. Prioritetno područje kultura

Projekt ili program udruge koji ostvari pravo na financijsku potporu u području kulture temeljem postavljenih kriterija za ocjenjivanje kvalitete projekata i programa, može ostvariti potporu u iznosu od minimalno 150,00 € do maksimalno 4.000,00 €, okvirni/očekivani broj programa/projekata 3

2. Prioritetno područje sport

Projekt ili program udruge koji ostvari pravo na financijsku potporu u području sporta temeljem postavljenih kriterija za ocjenjivanje kvalitete projekata i programa, može ostvariti potporu u iznosu od minimalno 150,00 € do maksimalno 10.000,00 €, okvirni/očekivani broj programa/projekata 10

3. Prioritetno područje socijalna skrb, humanitarna djelatnost, ostale društveno-socijalne djelatnosti

Projekt ili program udruge koji ostvari pravo na financijsku potporu u područjima socijalne skrbi, humanitarne djelatnosti, ostale društvene-socijalne djelatnosti zabavne i gastronomske djelatnosti, temeljem postavljenih kriterija za ocjenjivanje kvalitete projekata i programa, može ostvariti potporu u iznosu od minimalno 150,00 € do maksimalno 3.000,00 €, okvirni/očekivani broj programa/projekata 3

|  |  |
| --- | --- |
| Javni poziv za podnošenje prijava za dodjelu financijskih potpora programima/projektima udruga za 2023. godinu po područjima:  | Javne potrebe |
| - kultura | 5.000,00 € | 150,00 – 4.000,00 € | 3 |
| - sport, | 43,000,00 € | 150,00 – 10.000,00 € | 10 |
| - socijalna skrb, humanitarna djelatnost, ostale društvene-socijalne djelatnosti zabavne i gastronomske djelatnosti | 12.000,00 € | 150,00 -3.000,00 € | 10 |

Ove upute za prijavitelje primijenjuju se na Javne pozive za sva tri prioritetna područja.

# 2. FORMALNI UVJETI JAVNOG POZIVA

## 2.1. Prihvatljivi prijavitelji: tko može podnijeti prijavu?

Općina će dodjeljivati sredstva za financiranje programa i projekata udrugama, potencijalnim korisnicima (u daljnjem tekstu: Korisnici) uz uvjet:

1. da su upisani u odgovarajući Registar Udruga te u Registar neprofitnih organizacija

2. da su registrirani kao udruge, zaklade, ustanove ili druge pravne osobe sa sjedištem na području općine Gradec čija temeljna svrha nije stjecanje dobiti (organizacije civilnoga društva)

3. da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom 4. da program, projekt, aktivnost ili manifestacija, koji prijave na javni poziv Općine Gradec bude pozitivno ocijenjen odnosno da doprinosi zadovoljenju javnih potreba na tom području

5. da su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora

6. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine

7. da se protiv udruge, odnosno osobe ovlaštene za zastupanje ne vodi kazneni postupak i nije pravomoćno osuđena za prekršaje ili kaznena djela definirana Uredbom

8. da imaju uspostavljen model dobrog financijskog upravljanja i kontrola te način sprečavanja sukoba interesa

9. da imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba ili javnih ovlasti, odnosno pružanje socijalnih usluga

10. da uredno predaju sva izvješća Općini i drugim institucijama.

## 2.2. Pravo prijave na javni poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;

2. udruge koje nisu upisane u Registar neprofitnih organizacija;

3. udruge koje su nenamjenski trošile prethodno dodijeljena sredstva iz javnih izvora

4. udruge koje su u stečaju;

5. udruge koje nisu ispunile obveze vezane uz plaćanje doprinosa ili poreza;

6. udruge koje nemaju sjedište na području općine Gradec, nemaju registrirane članove s područja općine, niti korisnike na području općine, neovisno što bi se projekt za kojeg traže financijsku pomoć provodio na području općine Gradec;

## 2.3. Ovim javnim pozivom Općina neće financirati:

1. programe i projekte organizacija koji se financiraju po posebnim propisima, vjerskih i političkih organizacija te organizacija civilnog društva koje ne zadovoljavaju uvjete propisane Odlukom o kriterijima, mjerilima i načinu financiranja javnih potreba sredstvima iz Proračuna Općine Gradec

2. aktivnosti udruga koje se sukladno Zakonu i drugim pozitivnim propisima smatraju gospodarskom djelatnošću udruga.

## 2.4. Prihvatljivi partneri na projektu/programu

Prijava projekta/programa u partnerstvu nije obvezna, ali je poželjno da udruga provodi projekt/program u partnerstvu s dionicima na lokalnoj razini kako bi se postigla uspješnija realizacija ciljeva projekta/programa i njegova učinkovitija provedba. Stoga će prednost u financiranju imati oni projekti/programi koji se provode u partnerstvu s drugim organizacijama civilnoga društva, javnim ustanovama, jedinicama lokalne samouprave, drugim stručnim institucijama i donatorima.

Udruga može prijaviti projekt/program u partnerstvu s pravnim osobama registriranim kao:

1. organizacije civilnog društva;

2. strukovne udruge i komore;

3. javne ustanove;

4. jedinice lokalne i područne samouprave.

Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 2.1. Javnog poziva. Partneri mogu sudjelovati u više prijava. Udruge koje prijavljuju projekt/program u partnerstvu, u zajedničkoj Izjavi o partnerstvu trebaju imati za svakog partnera potpis i ovjeru partnera. Preporučljivo je da udruga s partnerom sklopi sporazum o međusobnoj suradnji na projektu/programu. Izjavu o partnerstvu popunjava i potpisuje svaki od partnera pojedinačno i mora biti priložena u izvorniku. Udruga koja prijavljuje projekt/program u partnerstvu odgovorna je za njegovo provođenje i za izvještavanje (financijsko i opisno).

## 2.5. Prihvatljive aktivnosti koji će se financirati ovim javnim pozivom

Planirano trajanje projekata/programa je 01.01.2024. do 31.12.2024. godine. Provedba projekta mora obuhvatiti aktivnosti koje se provode na području općine Gradec ili iznimno izvan područja općine, ukoliko imaju značajnu ulogu u predstavljanju Općine.

Prihvatljive aktivnosti su:

1. aktivnosti unapređenja kulturne ponude Općine, posebno uz obilježavanje značajnih datuma;

2. aktivnosti usmjerene na očuvanje tradicije i običaja;

3. aktivnosti unapređenja obrazovanja i cijelo životnog učenja vezano uz kulturno-umjetnički amaterizam;

4. aktivnosti vezane uz razvoj i promicanje sporta i rekreacije

5. aktivnosti usmjerene na poticanje volonterizma kod djece i mladih;

6. aktivnosti unapređenja kvalitete života djece i mladih;

7. aktivnosti unapređenja i očuvanja zdravlja i prevencija bolesti;

8. aktivnosti unapređenja zdravlja djece i mladih;

9. aktivnosti u gospodarstvu i zaštiti okoliša, lovstvu te poljoprivredi, posebice aktivnosti vezane uz organizaciju određenih programa, sudjelovanje na općinskim manifestacijama i sl.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva javnog poziva, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

## 2.6. Kakvi projekti/programi ne mogu ostvariti financijsku potporu putem ovog javnog poziva?

Financijsku potporu ne mogu ostvariti:

1. Veći znanstveno-istraživački projekti ili programi;

2. Projekti ili programi isključivo vjerskih ciljeva i aktivnosti;

3. Aktivnosti u državnoj nadležnosti (formalno obrazovanje i sl.);

4. Projekti ili programi prijavitelja koji su na bilo koji način povezani s političkim strankama što bi moglo utjecati na neovisnost i održivost projekta ili programa;

5. Aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima;

6. Aktivnosti koje se odnose isključivo na razvoj strategija, planove i druge slične dokumente; 7. Aktivnosti koje se tiču isključivo pravne zaštite;

8. Aktivnosti koje se odnose na osnivanje privatne tvrtke.

## 2.7. Prihvatljivi troškovi koji će se financirati ovim javnim pozivom

Sredstvima ovog javnog poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta/programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. Pod prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog projekta/programa kao što su:

1. troškovi zaposlenika angažiranih na programu ili projektu;

2. troškovi organizacije određenih aktivnosti, (pri čemu treba posebno naznačiti vrstu i cijenu pojedinih troškova, cijenu svake usluge i sl.);

3. nabava opreme i materijala za navedene aktivnosti;

4. grafičke usluge (grafička priprema, usluge tiskanja plakata, letaka, brošura, časopisa i sl., pri čemu treba navesti vrstu i namjenu usluge, količinu, jedinične cijene);

5. usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge);

6. troškovi vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.);

7. izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni ili jednokratni bruto iznos naknade;

8. troškovi komunikacije (troškovi telefona, interneta i sl.) koji moraju biti specificirani;

9. troškovi nabavke opreme nužne za provedbu projekta/programa koja mora biti specificirana po vrsti i iznosu;

10. putni troškovi (npr. dnevnice za službena putovanja) i izdaci za prijevoz (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza);

11. ostali troškovi koji su izravno vezani za provedbu aktivnosti programa ili projekta.

## 2.8. Pokrivanje dijela neizravnih troškova

Osim izravnih, Korisniku sredstava se može odobriti i pokrivanje dijela neizravnih troškova, kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom projekta, u maksimalnom iznosu do 25% ukupnog odobrenog iznosa financiranja iz Proračuna Općine.

Za prioritetno područje – sport – troškovi energenata, vode, uredskog materijala, sitnog inventara te ostali troškovi koji se odnose na održavanje sportskih igrališta/terena i građevinskih objekata namijenjenih sportu smatraju se izravnim troškovima provedbe programa/projekta te mogu biti financirani u iznosu iznad gore navednih 25% ukupnog odobrenog financiranja. Predmetne troškove prijavitelji za područje sport iskazuju u rubrici prihvatljivi troškovi.

## 2.9. Neprihvatljivi troškovi koji se neće financirati ovim javnim pozivom

U neprihvatljive troškove spadaju:

1. dugovi i stavke za pokrivanje gubitaka ili dugova;

2. dospjele kamate;

3. stavke koje se već financiraju iz javnih izvora;

4. kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

5. gubici na tečajnim razlikama;

6. zajmovi drugim organizacijama ili pojedincima;

7. troškovi hrane i pića (*osim u iznimnim slučajevima kada se kroz pregovaranje s nadležnim Jedinstvenim upravnim odjelom Općine dio tih troškova može priznati kao prihvatljiv trošak – primjenjivo na aktivnosti i programe organiziranja i obilježavanja kulturnih, zabavnih, gastronomskih, tradicijskih manifestacija, svečanosti i događaja,* );

8.troškovi smještaja

9. kazne, financijske globe i troškovi sudskih sporova

10. troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;

11. zajmovi trećim stranama

## 2.10. Doznaka sredstava

Za programe/projekte za koje se donese odluka o financiranju, sredstva će se doznačavati sukladno dinamici potreba i prema realizaciji projekta/programa korisnika, **svaki put na temelju posebnog zahtjeva**, a kako bi se sredstva pravovremeno doznačila, sukladno raspoloživim mogućnostima i u visini koja odgovara priljevu financijskih sredstava u Proračun Općine Gradec.

* Za programe iz prioritetnog područja – sport – predviđena je doznaka sredstava u periodičnim mjesečnim iznosima ili iznimno, za iznose do 780,00 € na poseban zahtjev i uz posebno odobrenje Općine jednokratno.

## 2.11. Zabrana dvostrukog financiranja

Bez obzira na kvalitetu predloženog programa ili projekta, Općina neće odobriti financijska sredstva za aktivnosti koje se već financiraju iz državnog proračuna i po posebnim propisima, kada je u pitanju ista aktivnost koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

# 3. KAKO SE PRIJAVITI?

Podnositelji prijave – udruge, svoje programe/projekte prijavljuju isključivo na propisanim obrascima, a natječajnu dokumentaciju mogu preuzeti u Jedinstvenom upravnom odjelu Općine Gradec u uredovno vrijeme ili sa službene stranice Općine **www.gradec.hr.**

**Prijava programa/ projekta smatra se potpunom ukoliko sadrži sve prijavne obrasce i obvezne priloge.**

## 3.1. Sadržaj prijave (prijedlozi programa/projekta moraju biti u pisanoj formi i trebaju obavezno sadržavati):

* Obrazac br.1 - opis programa/projekta
* Obrazac br.2 - proračun programa/projekta
* Obrazac br.3 - izjava o nepostojanju dvostrukog financiranja

Obrasci moraju biti točno i u cijelosti popunjeni, potpisani i ovjereni pečatom podnositelja i voditelja programa/projekta te **dostavljeni u izvorniku**.

Podnositelji zahtjeva dužni su, uz gore navedene obrasce, obvezno priložiti:

* dokaz o registraciji udruge – izvadak iz Registra udruga Republike Hrvatske (ili njegovu presliku) ne stariji od tri mjeseca od dana raspisivanja javnog poziva
* presliku ovjerenog statuta udruge nositeljice Programa
* godišnji financijski izvještaj:
	+ - za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu,
		- za obveznike jednostavnog knjigovodstva Odluka o vođenju jednostavnog knjigovodstva i primjeni novčanog računovodstvenog načela, usvojena od zakonskog zastupnika podnositelja, i Godišnji financijski izvještaj o primicima i izdacima za prethodnu kalendarsku godinu.
* Obrazac br. 4. izjave o partnerstvu, ukoliko se program/projekt provodi u partnerstvu,
* potvrdu nadležne porezne uprave iz koje je razvidno da podnositelj prijave nema nepodmirenih obaveza na ime javnih davanja, **izdana nakon objave Javnog poziva**,
* uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisati ugovor o financiranju) i voditelja programa ili projekta, a koje se dostavlja najkasnije prije potpisivanja ugovora o financiranju programa ili projekta

**Prijavi se može priložiti i:**

- preslika verifikacije programa/projekta, izdana od nadležne institucije (Ministarstvo znanosti, obrazovanja i športa ili sl.),

- zapisi, publikacije, novinski članci, fotografije koji opisuju rad udruge/organizacije civilnog društva i koji se odnose na program/projekt,

- pisma namjere kojima se objašnjavaju potencijalne suradnje unutar programa/projekta s drugim udrugama/organizacijama civilnog društva, ustanovama i jedinicama lokalne samouprave,

- pisma preporuke relevantnih institucija, dosadašnjih korisnika, donatora i sl.

## 3.2. Gdje poslati prijavu?

**Prijave se šalju preporučenom poštom na adresu:**

**OPĆINA GRADEC, GRADEC 134, 10345 GRADEC**

**s naznakom:
„PRIJAVA NA JAVNI POZIV ZA FINANCIRANJE UDRUGA OPĆINE GRADEC U 2024. GODINI“**

**ili se predaju neposredno u pisarnici Općine Gradec, na istoj adresi, u zatvorenoj koverti s istom naznakom.**

## 3.3. Rok za slanje prijave

**Krajnji rok za prijavu na Javni poziv za sva tri prioritetna područja putem pošte preporučeno je 4. svibnja 2024. godine u 24,00 sati, a neposrednom predajom u pisarnici Općine 4. svibnja 2024. godine do 15,00 sati.**

Prijava je dostavljena u roku ako je na prijamnom žigu razvidno da je zaprimljena u pošti na dan koji je naznačen kao krajnji rok za prijavu na Javni poziv. U slučaju da je prijava dostavljena osobno u pisarnicu, na omotnici će biti upisan datum predaje prijave. Neće se razmatrati ponude koje pristignu izvan roka određenog javnim pozivom i nepotpune ponude.

## 3.4. Kome se obratiti ukoliko imate pitanja?

Sve dodatne informacije i upite možete dobiti na **telefon 01/2797-097, ili na e-mail: hhasanovic@gradec.hr** U svrhu osiguranja ravnopravnosti svih potencijalnih prijavitelja, Općina ne može davati prethodna mišljenja o prihvatljivosti prijavitelja ili troškova navedenih u prijavi.

# 4. PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

## 4.1. Provjera ispunjavanja formalnih uvjeta javnog poziva

Po isteku roka za podnošenje prijava po javnom pozivu, pristupit će postupku ocjene ispunjavanja propisanih (formalnih) uvjeta poziva:

## U postupku provjere ispunjavanja formalnih uvjeta poziva provjerava se:

* je li prijava dostavljena na pravi javni poziv i u zadanom roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija,
* je li zatražen iznos sredstva unutar financijskih pragova postavljenih u javnom pozivu,
* jesu li ispunjeni drugi propisani uvjeti javnog poziva.

Prijave koje su ispunile formalne uvjete upućuju se na daljnju proceduru, odnosno stručno ocjenjivanje.

**Podnošenje prigovora**

Sve udruge čije prijave budu odbačene iz razloga neispunjavanja propisanih uvjeta, o toj činjenici bit će upoznate pismenim putem u roku od 8 radnih dana od dana donošenja odluke, nakon čega imaju pravo da, u roku od 8 dana od dana prijema obavijesti, podnesu prigovor nadležnom tijelu, Općinskom načelniku, koje će, u roku od 3 dana, računajući od dana primitka prigovora, odlučiti o istome.

U slučaju prihvaćanja prigovora od strane nadležnog tijela, prijava će biti upućena u daljnju proceduru, na stručno ocjenjivanje, a u slučaju neprihvaćanja prigovora prijava će biti odbijena, o čemu će podnositelj prigovora biti pismeno upoznat. Odluka kojom je odlučeno o prigovoru je konačna.

**4.2. Procjena prijava koje su zadovoljile propisane uvjete javnog poziva**

**Ocjenjivanje prijavljenih programa/projekata i javna objava rezultata**

Povjerenstvo za ocjenjivanje prijava razmatra i ocjenjuje prijave koje su ispunile formalne uvjete poziva, sukladno kriterijima. Povjerenstvo za ocjenjivanje prijava daje prijedlog za odobravanje financijskih sredstava za programe/projekte.

Odluku o dodjeli financijskih sredstava za programe/projekte donosi, na prijedlog Povjerenstva, Općinski načelnik Općine Gradec.

Nakon donošenja odluke o dodjeli financijskih sredstava za programe/projekte, Općina će javno objaviti rezultate javnog poziva s podacima o udrugama, programima/projektima kojima su odobrena sredstva i iznosima odobrenih sredstava financiranja.

Rezultati javnog poziva objavljuju se na mrežnim stranicama Općine. Općina će, u roku od 8 dana od donošenja odluke o dodjeli financijskih sredstava, obavijestiti udruge čiji programi/projekti nisu prihvaćeni za financiranje, kao i o razlozima takve odluke. Udrugama kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa/projekta, u roku od 8 dana od dana primitka odluke o dodjeli financijskih sredstava za programe/projekte, uz pravo Općine da zaštiti podatke o osobama koje su ocjenjivale prijavu.

**Prigovor na odluku o dodjeli financijskih sredstava**

Udruge koje su nezadovoljne odlukom o dodjeli financijskih sredstava za programe/projekte mogu podnijeti prigovor u roku od 8 dana od dana primitka obavijesti o rezultatima javnog poziva. Postupak dodjele financijskih sredstava udrugama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi, kao pravnom lijeku u upravnom postupku, nego se postupak utvrđuje uvjetima iz Javnog poziva. Prigovor ne odgađa izvršenje. Odluka po prigovoru je konačna.

Ugovor o financiranju programa ili projekta

Općina će s udrugom kojoj je odobreno financiranje programa/projekta potpisati odgovarajući ugovor u roku od 30 dana od dana donošenja odluke o financiranju programa/projekta.

## 4.3. Praćenje provedbe odobrenih i financiranih projekata i programa i vrednovanje provedenog poziva

Općina Gradec obvezuje se pratiti provedbu programa, projekta, aktivnosti ili manifestacije, za koju su odobrena sredstva. Praćenje će se vršiti odobravanjem opisnih i financijskih izvješća koji je korisnik sredstava dužan dostavljati, kao i uvidom na terenu, u slučajevima kada je to predviđeno Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Korisnik financiranja je u obvezi voditi precizne i redovite evidencije vezane uz provođenje programa ili projekta, kao i osigurati financijske izvještaje, koristeći odgovarajuće računovodstvene sustave sukladno propisima o računovodstvu neprofitnih organizacija.

Na zahtjev Jedinstvenog upravnog odjela korisnik potpore je obvezan dostaviti i:

 - preslike odgovarajuće dokumentacije

 - priloge vezane uz provedbu programa, koji dokazuju provedbu pojedinih aktivnosti

Opisni i financijski izvještaji dostavljaju se na obrascima koji su sastavni dio natječajne dokumentacije, najkasnije do 31.12.2024. godine.

# 5. POPIS DOKUMENTACIJE ZA JAVNI POZIV

1. Javni poziv

2. Upute za prijavitelje

3. Obrazac 1. – opis programa/projekta

4. Obrazac 2. – proračun programa/projekta

5. Obrazac 3. – izjava o nepostojanju dvostrukog financiranja

6. Obrazac 4. – izjava o partnerstvu /ako je primjenjivo/

7. Obrazac 5. – opisno izvješće provedbe programa/projekta

8. Obrazac 6. – financijsko izvješće realiziranog programa/projekta

9. Obrazac K - ocjena kriterija kvalitete programa/projekta

Napomena: obrasci pod rednim brojem 1, 2, 3 i 4 /ako je primjenjiv,/ dostavljaju se uz prijavu na Javni poziv, a ostali nakon realizacije prihvaćenog programa/projekta.
Obrazac K – ocjena kriterija kvalitete programa/projekta prijavitelji ne ispunjavaju niti dostavljaju na Javni poziv.

Obrasci se mogu preuzeti sa službene stranice Općine - www.gradec.hr ili u Jedinstvenom upravnom odjelu Općine Gradec

Na sva pitanja koja nisu uređena ovim Uputama primjenjuju se odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15) i Odluke.

OPĆINA GRADEC